
                        Nr. PLx 49/2021
București, 22.11.2022
BIROULUI  PERMANENT

AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea art.8 alin.(2) din Legea nr.195/2018 privind aprobarea Programului de susţinere a crescătorilor de suine pentru activitatea de reproducţie, transmis spre dezbatere în fond, Comisiei pentru agricultură, silvicultură, industrie alimentară și servicii specifice și Comisiei pentru buget, finanţe şi bănci, cu adresa nr. PLx 49/2021 din 1 februarie 2021, Camera Deputaţilor fiind Cameră decizională. 

     
În raport cu obiectul şi conţinutul său, iniţiativa legislativă face parte din categoria legilor ordinare.

             PREŞEDINTE
                                                         PREŞEDINTE

     
Bogdan-Iulian HUŢUCĂ 
                                    Florin-Ionuț BARBU

București, 22.11.2022
RAPORT COMUN
asupra

proiectului de Lege pentru modificarea art.8 alin.(2) din Legea nr.195/2018 privind aprobarea Programului de susţinere a crescătorilor de suine pentru activitatea de reproducţie

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru agricultură, silvicultură, industrie alimentară și servicii specifice și Comisia pentru buget, finanţe şi bănci au fost sesizate, spre dezbatere în fond, cu proiectul de Lege pentru modificarea art.8 alin.(2) din Legea nr.195/2018 privind aprobarea Programului de susţinere a crescătorilor de suine pentru activitatea de reproducţie, transmis cu adresa nr. PLx 49/2021 din 1 februarie 2021.

Senatul, în calitate de primă Cameră sesizată, a adoptat proiectul de Lege în forma inițială, ca urmare a depășirii termenului de adoptare, potrivit art.75 alin.(2) teza a III-a din Constitutia României republicată, în ședința din 28 decembrie 2020.


Conform prevederilor art. 75 din Constituţia României, republicată, şi ale  art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale  Consiliului Legislativ și Consiliului Economic și Social, precum și avizele negative ale Comisiei juridice, de disciplină și imunități și Comisiei pentru industrii și servicii.
Proiectul de Lege supus dezbaterii are ca obiect de reglementare modificarea și completarea Legii nr.195/2018 privind aprobarea Programului de susţinere a crescătorilor de suine pentru activitatea de reproducţie, cu modificările și completările ulterioare, în vederea corectării unor dificultăţi care au apărut în derularea programului.

Potrivit reglementărilor art. 62 și ale art. 64 din Regulamentul Camerei Deputaţilor, republicat, cu modificările și completările ulterioare, membrii celor două Comisii au examinat iniţiativa legislativă în şedinţe separate. 

Membrii Comisiei pentru agricultură, silvicultură, industrie alimentară și servicii specifice au dezbătut proiectul de lege în ședința din data de 15 noiembrie 2022. La ședință au fost prezenți deputații conform listei de prezență. 


Membrii Comisiei pentru buget, finanţe şi bănci au examinat proiectul de lege în ședința din data de 22 noiembrie 2022. La ședința Comisiei pentru buget, finanţe şi bănci deputații și-au înregistrat prezența conform listei de prezență.

La lucrările Comisiilor au participat, în calitate de invitați, din partea Ministerului Agriculturii și Dezvoltării Rurale, domnul Mihai Neagu, consilier superior.  

În urma examinării proiectului de Lege şi a opiniilor exprimate, membrii celor două Comisii au hotărât, cu majoritatea voturilor exprimate, să propună plenului Camerei Deputaţilor, adoptarea proiectului de Lege, cu amendamentele admise redate în Anexă. 

În raport cu obiectul şi conţinutul său, iniţiativa legislativă face parte din categoria legilor ordinare.
                          PREŞEDINTE                                          PREŞEDINTE                                                                                                                                                                                                                                                                                                                                                                                                                                                                

                Bogdan-Iulian HUȚUCĂ                              Florin-Ionuț BARBU                                                                                     
                      SECRETAR                                                      SECRETAR
                Iulius Marian FIRCZAK                                  Constantin BÎRCĂ                       
Şef serviciu                                                           

Giorgiana ENE                                                                             
                                      
Consilier parlamentar 






    Consultant
Valentina ROTARU            





    Mirela BACIU                                                                                                                                                                                        
Anexă

AMENDAMENTE ADMISE
	Nr. crt.
	Text 

Legea nr.195/2018
	Text adoptat de Senat
	Text propus de Comisii

(autorul amendamentului)
	Motivare

	1. 
	
	Titlul Legii

LEGE

pentru modificarea art.8 alin.(2) din Legea nr.195/2018 privind aprobarea Programului de susţinere a crescătorilor de suine pentru activitatea de reproducţie
	Titlul Legii

LEGE

pentru modificarea și completarea art. 13 din Legea nr.195/2018 privind aprobarea Programului de susţinere a crescătorilor de suine pentru activitatea de reproducţie
	

	2. 
	
	Articol unic: Alineatul (2) al articolului 8 din Legea nr.195/2018 privind aprobarea Programului de susţinere a crescătorilor de suine pentru activitatea de reproducţie, publicată în Monitorul Oficial al României, Partea I, nr.654 din 27 iulie 2018, cu modificările şi completările ulterioare, se modifică după cum urmează:
	Articol unic: Articolul 13 din Legea nr.195/2018 privind aprobarea Programului de susţinere a crescătorilor de suine pentru activitatea de reproducţie, publicată în Monitorul Oficial al României, Partea I, nr.654 din 27 iulie 2018, cu modificările şi completările ulterioare, se modifică și se completează după cum urmează:
	

	3. 
	Art. 8

”(2) Potrivit prevederilor din partea a II-a cap. I secţiunea 1.1.1.1. <<Ajutoarele pentru investiţii în active corporale şi necorporale în exploataţii agricole care au legătură cu producţia agricolă primară>> pct.153 lit.a) - c) din Orientările UE, nivelul ajutorului prevăzut la alin.(l) poate fi majorat cu câte 20 de puncte procentuale din costul definit la art.3 lit.i) şi j), pentru:

(i)
tinerii fermieri sau fermierii care s-au instalat în cursul celor 5 ani anteriori datei de depunere a cererii de finanțare în Programul de susţinere a crescătorilor de suine pentru activitatea de reproducţie;

(ii)
investiţiile care se realizează în zone care se confruntă cu constrângeri naturale sau cu alte constrângeri specifice;

(iii)
investiţii colective realizate de crescătorii de suine.“
	”(2) Potrivit prevederilor din partea a II-a capitolul I secţiunea 1.1.1.1. „Ajutoarele pentru investiţii în active corporale şi necorporale în exploataţii agricole care au legătură cu producţia agricolă primară” pct.153 lit.a) - c) din orientările UE, nivelul ajutorului de stat prevăzut la alin.(l) poate fi majorat cu câte 20 de puncte procentuale din costul definit la art.3 lit.i) şi j), pentru:

(i)
tinerii fermieri înscrişi în Programul de susţinere a crescătorilor de suine pentru activitatea de reproducţie;

(ii)
fermierii care s-au instalat în cursul celor 5 ani anteriori datei de depunere a cererii de înscriere în Programul de susţinere a crescătorilor de suine pentru activitatea de reproducţie;

(iii)
investiţiile care se realizează în zone care se confruntă cu constrângeri naturale sau cu alte constrângeri specifice;

(iv)
investiţii colective realizate de crescătorii de suine.“
	Se elimină.
	

	4. 
	Art.13

”(1) Pentru încheierea contractului de finanţare, beneficiarii trebuie să depună următoarele documente aferente investiţiei:

b) studiu geotehnic;

c) aviz sanitar-veterinar;

d) aviz de mediu;

e) aviz emis de direcţia de sănătate publică judeţeană;“
	
	1. La alineatul (1), literele b)- e) se modifică și vor avea următorul cuprins:

”b) studiu geotehnic, cu excepția beneficiarilor prevăzuți la art.4 alin.(1) lit. b); 

c) aviz/acord specific sanitar-veterinar;
d) aviz de mediu/acord de mediu/punctul de vedere/actul administrativ al autorității competente pentru protecția mediului, cu excepția beneficiarilor prevăzuți la art.4 alin.(1) lit. b);
e) aviz/acord specific emis de direcţia de sănătate publică judeţeană;“
Autorul amendamentului:

Adrian-Ionuț CHESNOIU, deputat PSD

Florin-Ionuț BARBU, deputat PSD
	Beneficiarii prevăzuți la art.4 alin(1) lit.b) sunt persoanele juridice şi/sau PFA şi/sau IF şi/sau II care desfăşoară activităţi de reproducţie sau reproducţie, creştere şi îngrăşare şi deţin exploataţii de reproducţie aflate în conservare la data înregistrării în program. Întrucât potrivit art.3 lit. j) costul unui loc de cazare pentru reproducţie în ferme aflate în conservare reprezintă totalitatea cheltuielilor eligibile prevăzute la art. 7 alin. (1), cu excepţia lit. a), realizate pentru un loc de cazare dezvoltat în ferme de reproducţie, a căror valoare se calculează de Institutul de Cercetare pentru Economia Agriculturii şi Dezvoltare Rurală şi se aprobă prin normele metodologice de aplicare a prezentei legi, prin ordin al ministrului agriculturii şi dezvoltării rurale, iar art. 7 alin.(1), lit. a) prevede construcţia locurilor de cazare, a spaţiilor necesare pentru asigurarea măsurilor de biosecuritate şi a spaţiilor auxiliare necesare funcţionării investiţiei, având în vedere faptul că pentru acești beneficiari investițiile aprobate prin prezenta lege nu includ lucrări de construcție, nu se justifică solicitarea de a prezenta studiu geotehnic în vederea încheierii contractului de finanțare.

Întrucât acordul de mediu este actul administrativ emis de autoritatea competentă pentru protecţia mediului, prin care sunt stabilite condiţiile şi, după caz, măsurile pentru protecţia mediului, care trebuie respectate în cazul realizării unui proiect, iar avizul de mediu - este actul administrativ emis de autoritatea competentă pentru protecţia mediului, care confirmă integrarea aspectelor privind protecţia mediului în planul sau programul supus adoptării, conform prevederilor art.2 din OUG nr. 195/2005 privind Protecţia Mediului aprobată cu modificări prin Legea nr. 265/2006 cu modificările şi completările ulterioare, considerăm că în vederea aprobării contractului de finanțare poate fi solicitat avizul de mediu sau acordul de mediu, acesta din urmă fiind mai potrivit pentru proiectele de investiții.

	5. 
	
	
	2. După alineatul (1), se introduce un nou alineat, alin.(11), cu următorul cuprins:

”(11) Prin excepție de la prevederile alin.(1), în cazul beneficiarilor care nu au obținut documentele prevăzute la lit. a), c)-e), dar au demarat procedura de obținere a acestora, încheierea contractelor de finanțare se face cu clauză suspensivă care prevede o perioadă de maximum 12 luni pentru prezentarea documentelor.“

Autorul amendamentului:

Adrian-Ionuț CHESNOIU, deputat PSD

Florin-Ionuț BARBU, deputat PSD
	Având în vedere că procedurile pentru obținerea avizelor necesare emiterii Autorizației de Construcție necesită o perioadă de timp ce nu poate fi estimată  de către beneficiarii Programului, coroborat cu faptul că data limită pentru semnarea contractelor de finanțare este cea prevăzută în  Decizia Comisiei Europene nr. C(2020)9360 final din 16.12.2020, respectiv 31 decembrie 2022, a apărut necesitatea exceptării de la prevederile art.13, alin(1), a beneficiarilor care au demarat deja procedurile de obținere a documentele prevăzute la lit. a), c)-e), dar nu le pot finaliza până la data de 31.12.2022, și acordarea unei perioade de maxim 12 luni pentru obținerea acestora.

